บาทเปิด 32.74  บาทต่อดอลล่าร์
เงินบาทเปิดตลาด 32.74  บาทต่อดอลล่าร์ รอติดตามประชุมกนง.-จับตาการลงมติมาตรการภาษีสหรัฐฯขั้นสุดท้าย
20 ธ.ค. 2560

เงินบาทเปิดตลาด 32.74  บาทต่อดอลล่าร์ รอติดตามประชุมกนง.-จับตาการลงมติมาตรการภาษีสหรัฐฯขั้นสุดท้ายนักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 32.74 บาท/ดอลลาร์ อ่อนค่าลงจากเย็นวานนี้ที่ปิดตลาดที่ระดับ 32.69 บาท/ดอลลาร์ และล่าสุดขยับแข็งค่าขึ้นมาอยู่ที่ระดับ 32.68 บาท/ดอลลาร์วันนี้คาดว่าเงินบาทจะเริ่มเข้าสู่ช่วงพักตัว เพราะตลาดรอติดตามผลการประชุมคณะกรรมการกำหนดนโยบายการเงิน (กนง.) ของธนาคารแห่งประเทศไทย (ธปท.) ในช่วงบ่ายนี้ แต่สิ่งที่สำคัญคือจะรอดู statement แนวโน้มเศรษฐกิจไทยว่าทาง กนง.จะยังให้มุมมองที่ดีต่อเศรษฐกิจไทยในระยะข้างหน้าหรือไม่ หากยังเป็นทิศทางเช่นนั้น ก็มีโอกาสจะทำให้เงินบาทปรับตัวแข็งค่าขึ้นได้ "ต้องรอดูประชุม กนง.บ่ายนี้ โดยเฉพาะในรายงานแนวโน้มเศรษฐกิจว่าทาง กนง.มองว่าการฟื้นตัวของเศรษฐกิจไทยยังมีแนวโน้มที่ดีต่อไปหรือไม่ เพราะหากเป็นแบบนี้ เงินบาทก็จะมีโอกาสแข็งค่าได้อีก" นักบริหารเงินระบุขณะเดียวกันต้องรอดูว่าวุฒิสภาสหรัฐฯ จะโหวตรับมาตรการภาษีหรือไม่ เพราะปัจจัยนี้จะเป็นแรงหนุนให้ดอลลาร์สหรัฐแข็งค่าขึ้นได้ แม้จะไม่มากนัก เพราะตลาด Price in กับปัจจัยนี้ไปแล้วนักบริหารเงิน คาดว่า วันนี้เงินบาทจะเคลื่อนไหวในกรอบ 32.60-32.75 บาท/ดอลลาร์